ראשיכל החדשותכיפה שחורה"אין יהודים בין הנספים"
"אין יהודים בין הנספים"
רבה הראשי של רוסיה הרב לאזאר שיגר מכתב ניחומים לעשרות המשפחות שיקיריהן נספו באסון התרסקות המטוס שהמריא ממוסקבה.
אסון המטוס הרוסי - הזירה היהודית: עם הגיע הידיעה על אסון התעופה הקשה בו נספו כל 71 נוסעי טיסת מטוס של חברת 'סרטוב איירלנס' שהתרסק לאחר שהמריא משדה התעופה 'דומודדיבא' במוסקבה, נפתח חפ"ק מיוחד במרכז החסד 'שערי צדק' במוסקבה כדי לעקוב אחר ההתרחשויות ולסייע ליהודים במידת הצורך.
רבה של סרטוב ושליח חב"ד הרב יעקב קוביצ'יק עמד מאז האירוע בקשר ישיר עם הנהלת חברת התעופה 'סרטוב איירלנס' לבדוק את רשימת הנוסעים. אמש עדכן כי לאחר קבלת רשימת הנוסעים לא ידוע על שמות יהודים, וכי הבדיקה נמשכת.
בתוך כך רבה הראשי של רוסיה הרב ברל לאזאר שיגר מכתב ניחומים לעשרות המשפחות שיקיריהן נספו באסון התרסקות המטוס.
"הקהילה היהודית של רוסיה מזועזעת עמוקות מהטרגדיה של טיסת מוסקווה־אורסק, שבה נהרגו יותר מ- 70 איש. אנו שותפים לאבל של המשפחות, אנו מתאבלים עליהם יחד עמכם ומאחלים לכם שלעולם לא תדעו צער", אמר הרב לאזאר.
בטלוויזיה הרוסית דווח כי הקופסה השחורה ושתי גופות אותרו עד כה באזור זירת ההתרסקות. הרשויות במדינה הודיעו כי "כל כיווני החקירה נבדקים".